**CONTRACT DE PRESTARI SERVICII**

**nr. \_\_\_\_\_\_\_ data \_\_\_\_\_\_\_\_\_\_\_\_\_**

**Servicii de proiectare faza Proiect tehnic și asistență tehnică din partea proiectantului pentru proiectul “Amenajare maluri parau Dambu, zona Polux”**

În temeiul prevederilor Legii nr. 98/2016 privind achizitiile publice, cu modificarile si completarile ulterioare, si ale H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achizitie publica/acordului-cadru din Legea nr. 98/2016 privind achizitiile publice, s-a încheiat prezentul contract de prestari servicii, între:

**1. Părţile contractante**

**MUNICIPIUL PLOIESTI,** cu sediul in Ploiesti, Piata Eroilor nr.1A, cod postal 100316, telefon: 0244-516699, fax: 0244-510736, cod fiscal: 2844855, cont …………………… deschis la Trezoreria Ploiesti, reprezentat prin dl. Volosevici Andrei-Liviu, Primar, in calitate de **ACHIZITOR**, pe de o parte

si

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_sediul în \_\_\_\_\_\_\_\_\_\_\_\_\_, strada \_\_\_\_\_\_\_\_\_\_\_\_ nr. \_\_\_\_\_\_\_\_\_, jud. \_\_\_\_\_\_\_\_\_, telefon: \_\_\_\_\_\_\_\_\_\_\_\_\_\_\_\_, fax: \_\_\_\_\_\_\_\_\_\_\_\_\_, cod fiscal \_\_\_\_\_\_\_\_\_\_\_\_\_, Cont \_\_\_\_\_\_\_\_\_\_\_\_\_\_\_\_\_\_, deschis la \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reprezentată de \_\_\_\_\_\_\_\_\_\_\_\_\_\_\_\_\_ având funcţia de administrator, în calitate de **PRESTATOR,** pe de altă parte,

**2. Definiţii**

2.1 - În prezentul contract următorii termeni vor fi interpretaţi astfel:

a) *contract* - prezentul contract şi toate anexele sale;

b) *achizitor şi prestator* - părţile contractante, aşa cum sunt acestea numite în prezentul contract;

c) *preţul contractului* - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d) *servicii* - activităţi a căror prestare face obiect al contractului;

e) *produse* - echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza aferent serviciilor prestate conform contractului;

f) *forţa majoră* - reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

g) *zi* - zi calendaristică; an - 365 de zile.

**3. Interpretare**

3.1 - În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2 - Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

**Clauze obligatorii**

**4. *Obiectul contractului***

4.1. - Prestatorul se obligă să presteze **Servicii de proiectare faza Proiect tehnic și asistență tehnică din partea proiectantului pentru proiectul “Amenajare maluri parau Dambu, zona Polux”**,in conformitate cu obligaţiile asumate prin prezentul contract si cu cerintele Caietului de sarcini.

4.2. - Achizitorul se obligă să plătească prestatorului preţul convenit pentru îndeplinirea contractului de servicii, in termenul prevazut in contract.

**5. *Preţul contractului***

5.1*.* Preţul convenit pentru îndeplinirea contractului, plătibil prestatorului de către achizitor, este **………. lei fara TVA**, defalcat astfel:

* **PT+DE+CS – .................. lei fara TVA;**
* **AT – ................. lei fara TVA;**
* **Elaborare CS pentru executie lucrari – ................ lei fara TVA.**

**6. *Durata contractului***

6.1. Contractul produce efecte de la data inregistrarii la autoritatea contractanta, dupa semnarea acestuia de catre ambele parti, pâna la îndeplinirea integrală a obligaţiilor de către parţile contractante.

Contractul de prestări servicii va fi corelat cu durata contractului de lucrari. Contractul este valabil pana la data obtinerii autorizatiei de construire.

**7. *Executarea contractului***

7.1 – a) Durata maxima de elaborare a documentelor este de **60 zile** de la data emiterii ordinului de incepere, astfel:

* Expertiza tehnică pentru construcții - **5 zile** de la emiterea ordinului de incepere;
* Documentatie pentru elaborarea documentatiilor de avize/ acorduri solicitate prin CU – **5 zile** de la emiterea ordinului de incepere;
* Documentatia pentru PAC – **25 zile** de la emiterea ordinului de incepere;
* Documentatia PT/DE/CS – **25 zile** de la emiterea ordinului de incepere, după emiterea Autorizației de Construire.

Prestatorul va prezenta graficul de prestare a serviciilor care fac obiectul contractului. Orice modificare privind durata prestării serviciilor se va face de comun acord prin act adițional.

b) Asistenta tehnica din partea proiectantului se va acorda permanent de la data inceperii lucrarilor de executie si pana la recepția finala a lucrarilor.

**8. *Documentele contractului***

8.1 - Documentele contractului sunt:

a) Caietul de sarcini,

b) propunerea tehnico-financiara;

c) garantie de buna executie;

d) acte aditionale, daca exista;

e) graficul de prestari servicii.

**9. *Obligaţiile principale ale prestatorului***

9.1 – Prestatorul se obliga sa presteze serviciile in conformitate cu normele legale in vigoare, la standardele şi sau performanţele mentionate în oferta, precum si cu cerintele Caietului de sarcini, anexe la contract.

9.2 – Serviciile care vor fi realizate de prestator in scopul atingerii obiectivelor specifice sunt urmatoarele:

a) Servicii de proiectare: Elaborare Documentații necesare pentru obținerea acordurilor, avizelor și autorizațiilor, inclusiv P.A.C si P.O.E., conform Certificatului de Urbanism;

b) Elaborarea Proiectului tehnic și a detaliilor de execuție;

c) Asistență tehnică din partea proiectantului pe întreaga perioadă de execuție a lucrărilor aferente obiectivului de investiții (până la încheierea procesului-verbal de recepție la terminarea lucrărilor).

9.3 – Conținutul cadru al documentațiilor de proiectare pe faze de proiectare va respecta cerințele prevăzute de prevederile legale în vigoare, astfel:

**ETAPA 1 –** *Elaborare documentații necesare pentru obținerea avizelor, acordurilor și autorizațiilor, proiectul pentru autorizarea executării lucrărilor, proiectul de organizare a executiei lucrărilor, proiect tehnic, detalii de execuție,)*

Serviciile de proiectare consta în:

I. Întocmire documentații necesare pentru obținerea acordurilor, avizelor și autorizațiilor, inclusiv P.A.C și P.O.E, conform Certificatului de Urbanism. *Termenul de obținere a avizelor, acordurilor și autorizațiilor de la instituțiile abilitate nu va fi considerat termen contractual.*

II. Elaborarea Proiectului Tehnic și a Detaliilor de Execuție, întocmite conform prevederilor legislației în vigoare privind conținutul cadru al documentației tehnico-economice aferente investițiilor publice – date generale, descrierea generală a lucrărilor (inclusiv memorii tehnice pe specialități), caiete de sarcini, liste cu cantități de lucrări (Formularele F1, F2, F3, F4, F5), Graficul general de realizarea a investiției publice (F6) și partea desenată (planșe generale, planșe principale ale obiectivelor, detalii de executie).

*Proiectantul va utiliza toate normele și normativele tehnice specifice tipului de investiție proiectat, în vigoare la data elaborării documentațiilor tehnice*.

I.A. Documentații tehnice pentru obtinerea avizelor, acordurilor și autorizațiilor

Documentatiile pentru obtinerea avizelor/acordurilor/autorizatiilor vor fi intocmite in conformitate cu prevederile legislatiei in vigoare astfel încât să asigure obținerea acestora. Se vor include toate documentatiile tehnice necesare obtinerii avizelor si acordurilor in vederea promovarii investitiei, însotite de cele emise până la data predării, de avizele sau acordurile deținătorilor sau ale unitatilor care exploatează construcțiile și instalațiile afectate. Se vor întocmi documentațiile pentru obținerea de avize și acorduri emise de organele în drept potrivit legislației în vigoare, în conformitate cu Certificatul de urbanism, avizul/acordul ISC, ISU, etc. Structura cadru a *"Documentațiilor pentru obtinerea avizelor și acordurilor"* se va întocmi în concordanță cu solicitările avizatorului. Beneficiarul va obține toate avizele si aprobările necesare realizarii proiectului, cerute de reglementarile în vigoare.

Proiectantul este responsabil pentru elaborarea tuturor documentațiilor, în conformitate cu cele prevazute de legea română în vigoare, în vederea obținerii tuturor avizelor, acordurilor și autorizațiilor necesare realizării investiției.

I.B. Proiectul pentru autorizarea executării lucrărilor (P.A.C.)

În elaborarea proiectului pentru obtinerea Autorizației de Construire se vor respecta prevederile Legii nr. 50/1991 privind autorizarea executării lucrărilor de construcții, cu modificările și completările ulterioare, inclusiv Anexa nr. 9 din Hotărârea de Guvern nr. 907/2016 privind etapele de elaborare și conținutul cadru al documentațiilor tehnico- economice aferente obiectivelor /proiectelor de investiții finanțate din fonduri publice cu modificările și completările ulterioare, cuprinzand partea scrisa și partea desenată. Pentru obtinerea Autorizatiei de Construire, documentatia se va intocmi conform Legii 50/1991 privind autorizarea executarii lucrarilor de constructii republicata, cu modificarile si completarile ulterioare.

I.C. Proiectul de organizare a executiei lucrarilor – P.O.E.

Se va întocmi în conformitate cu Anexa nr. 9 din Hotararea Guvemului nr. 907/2016 privind etapele de elaborare și conținutul - cadru al documentațiilor tehnico – economice aferente obiectivelor/proiectelor de investiții finanțate din fonduri publice, cu modificările și completările ulterioare. Acesta va cuprinde descrierea tuturor lucrărilor provizorii pregătitoare și necesare în vederea asigurarii tehnologiei de execuție a investiției, atât pe terenul aferent investiției, cât și pe spațiile ocupate temporar, inclusiv cele de pe domeniul public. Proiectul de organizare a execuției lucrarilor este necesar în toate cazurile în care se realizează o investiție și se va prezenta împreună cu documentația tehnică de autorizare a construcțiilor. Conform Hotararii Guvernului nr. 907/2016 privind etapele de elaborare si continutul- cadru al documentatiilor tehnico-economice aferente obiectivelor/proiectelor de investiții finantate din fonduri publice, cu modificarile si completarile ulterioare, elaborarea Proiectului de Organizare a Executiei Lucrarilor - P.O.E., va trebui sa cuprinda parte scrisa si parte desenata.

II. Proiectul tehnic și detaliile de execuție

Proiectul tehnic, caietele de sarcini şi detaliile de execuţie vor fi elaborate conform H.G. nr. 907/2016. La faza de proiect tehnic, proiectantul are obligaţia de a prezenta şi devizul general însoţit de partea economică confidenţială a lucrărilor, conform formularelor prevăzute în H.G. 907/2016. Serviciile de proiectare se vor realiza conform documentației de atribuire puse la dispoziție de autoritatea contractantă, cu respectarea prevederilor H.G. nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice. Prestatorul este pe deplin responsabil de corectitudinea şi realitatea cantităţilor de lucrări estimate, cuprinse în listele de cantităţi din cadrul Proiectului Tehnic.

**Proiectul tehnic trebuie să fie astfel elaborat încât să fie clar, să asigure informații tehnice complete privind viitoarea lucrare și să răspundă cerințelor tehnice, economice și tehnologice ale beneficiarului.**

Proiectul tehnic trebuie să permită elaborarea detaliilor de execuție în conformitate cu materialele și tehnologia de execuție propusă.

La elaborarea proiectelor, materialele, confecțiile, elementele prefabricate, utilajele tehnologice și echipamentele vor fi definite prin parametri, performanțe și caracteristici.

Este interzis a se face referiri sau trimiteri la mărci de fabrică, producători, furnizori sau la alte asemenea recomandări ori precizări care să indice sau să restrângă concurența.

Caracteristicile tehnice și parametrii funcționali vor fi prezentați în cadrul unor limite (pe cât posibil) rezultate din breviare de calcul și în niciun caz nu vor fi date în mod determinist, în scopul de a favoriza un anumit furnizor (producător).

Proiectul tehnic va fi întocmit cu respectarea tuturor soluțiilor din avizele finale prevăzute în certificatul de urbanism pentru emiterea autorizației de construire. Predarea proiectului tehnic către achizitor se va realiza numai după includerea în proiectul tehnic a prevederilor și soluțiilor impuse în avizele finale, astfel încât soluția proiectată să fie în totalitate în acord cu acestea.

În toate cazurile prevăzute mai sus, proiectantul, în cadrul asistenței tehnice, trebuie să supervizeze întocmirea și adaptarea funcțională a tuturor detaliilor de execuție, indiferent de elaboratului acestora.

*Conform Legii 10/1995 privind calitatea în construcții, cu modificările și completările ulterioare, Secțiunea 2 „Obligații și răspunderi ale proiectanților“*, Proiectantul va preciza în proiectele pe specialități pe care le va elabora cerințele pe care acestea trebuie sa le îndeplinească; de asemenea acesta va susține proiectele pe specialități în fața verificatorilor de proiecte atestați. Totodata, proiectantul are obligația să soluționeze neconformitățile și neconcordanțele semnalate de verificatori, conform art. 23, lit. c) din Legea 10/1995 privind calitatea în construcții, republicată în Monitorul Oficial nr. 765/30.09.2016.

**Modificarile tehnice realizate la faza Proiect Tehnic vor fi temeinic justificate de catre proiectant prin întocmirea unui memoriu tehnic justificativ privind modificarile de la faza SF la faza PTh.**

Prestatorul va intocmi, de asemenea, Caietul de sarcini necesar demararii procedurii de achiziție publica de atribuire a contractului de executie lucrari.

**ETAPA 2** *Asistenta tehnica din partea proiectantului*

În derularea contractului de achiziție publică, Proiectantul are obligația îndeplinirii tuturor obligațiilor care îi revin conform actelor normative în vigoare pe parcursul derulării contractului, respectiv Legea 10/1995 privind calitatea în construcții, cu completările și modificările ulterioare, Legea 50/1991 privind autorizarea execuției lucrărilor de construcții cu completările și modificările ulterioare.

Pentru asigurarea execuției, cât și în perioada de garanție a lucrărilor conform legislației în vigoare, atât calitativ cât și cantitativ, este nevoie de asistență permanentă a Prestatorului atât în timpul execuției, cât și în perioada de garanție, până la recepția finală a lucrărilor inclusiv:

1. Pe toată durata de derulare a execuției lucrărilor, Prestatorul va oferi modalități de tratare a neconformităților eventual apărute;
2. Va răspunde solicitării pentru asigurarea conformității cu proiectul și a nivelurilor de calitate, la orice sesizare privind neconformitățile si/sau neconcordanțele constatate în proiect în vederea soluționării acestora.
3. Proiectantul va soluționa neconformitățile, defectele si neconcordanțele apărute în fazele de execuție, prin soluții tehnice, cu acordul expres al Beneficiarului.

De asemenea, va asigura elaborarea documentelor solicitate la receptia la terminarea lucrarilor: planuri post-executie, certificat energetic, punctul de vedere al proiectantului, etc.

9.4 – Prestatorul se obliga sa elaboreze Documentația tehnică cu respectarea următoarelor cerințe obligatorii:

* Limba de redactare: româna
* Documentația însoțită de documente de predare-primire va conține următoarele volume:

- proiect tehnic și detalii de execuție (părți scrise + părți desenate) – 4 exemplare în original + 1 exemplar în format electronic (CD/DVD);

- documentații necesare pentru obținerea acordurilor, avizelor și autorizațiilor, proiectul pentru autorizarea executării lucrărilor de construcții, proiectul de organizare a execuției lucrărilor – exemplarele solicitate de către instituțiile abilitate + 1 exemplar original pentru beneficiar + 1 exemplar în format electronic (CD/DVD).

Predarea documentaţiilor prevăzute în această procedură, (PAC, POE, PT, DE, documentaţii avize/acorduri si autorizatii), se va face la sediul autorităţii contractante, fiind însoţită de un proces verbal de predare ­ primire și recepție, semnat şi ştampilat de ambele părţi contractante. După verificarea tehnică a proiectului tehnic de verificatori atestați si emiterea referatelor, se va semna și procesul verbal de recepție calitativă a documentatiilor tehnice.

9.5 – Prestatorul se obligă să despagubească achizitorul împotriva oricăror:

i) reclamaţii şi acţiuni în justiţie, ce rezultă din încalcarea unor drepturi de proprietate intelectuală, şi

ii)daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încalcare rezultă din culpa achizitorului.

***10*. *Terti sustinatori***

10.1 - In cazul in care prestatorul intampina dificultati, sau este in imposibilitatea derularii contractului pentru partea de contract pentru care a primit sustinere din partea tertului sustinator, tertul sustinator se obliga sa asigure indeplinirea completa si reglementara a obligatiilor contractuale, prin implicarea directa pentru acea parte a contractului pentru care prestatorul a primit sustinere din partea tertului sustinator.

10.2 - Achizitorul va urmari orice pretentie la daune pe care prestatorul ar putea sa o aiba impotriva tertului sustinator, pentru nerespectarea obligatiilor asumate prin angajamentul ferm de sustinere.

10.3 - In cazul in care pe perioada derularii contractului va fi necesara interventia tertului sustinator, aceasta se va face prin Act aditional semnat intre autoritatea contractanta, tertul sustinator si prestator. Dupa incheierea Actului aditional, termenul de mobilizare a tuturor resurselor in vederea ducerii la indeplinire a contractului este de maxim 5 zile lucratoare de la data semnarii Actului aditional.

10.4- Tertul sustinator va raspunde pentru prejudiciile cauzate achizitorului, ca urmare a nerespectarii obligatiilor prevazute in angajamentul ferm de sustinere, achizitorul avand posibilitatea de actiune directa impotriva tertului sustinator.

***11. Obligaţiile principale ale achizitorului***

11.1 - Achizitorul se obligă să plătească preţul convenit în prezentul contract pentru serviciile prestate.

11.2 - Pe parcursul derulării contractului de prestări servicii, Autoritatea Contractanta va pune la dispoziția Prestatorului toate documentele de care dispune, necesare pentru buna desfășurare a activităților.

11.3 - Achizitorul se obligă să recepţioneze serviciile prestate în termenul convenit.

11.4 - Achizitorul va efectua plata către prestator in termen de maxim 30 de zile de la data primirii facturii, astfel încât sa fie respectate prevederile art. 6 alin.(1) din Legea 72/2013 privind masurile pentru combaterea întârzierii in executarea obligațiilor de plata a unor sume de bani rezultând din contracte încheiate intre profesioniști si intre aceștia si autoritățile contractante si a documentelor justificative. Efectuarea plaților este condiționata de îndeplinirea de către Prestator a obligațiilor ce ii revin conform contractului, dovedita prin acceptarea de către Achizitor a serviciilor prestate, prin semnarea proceselor verbale de recepție si in baza facturilor emise si transmise in original de Prestator. Prestatorul va emite cate o factura pentru serviciile prestate.

***12. Sancţiuni pentru neindeplinirea culpabilă a obligaţiilor***

12.1 – (1) În cazul în care, prestatorul nu îşi îndeplineşte la termen obligaţiile asumate prin contract, atunci achizitorul este îndreptăţit de a deduce din preţul contractului, ca penalităţi, o sumă echivalentă cu 0,1% din valoarea, fara TVA, corespunzatoare partii de contract neexecutata, pe fiecare zi de intarziere.

(2) – In cazul in care cota procentuala prevazuta la alin.(1) este mai mica decat valoarea cotei procentuale minime stabilita in functie de rata dobanzii de referinta a B.N.R. la data calcularii penalitatilor, atunci se va aplica procentul minim raportat la dobanda de referina a B.N.R., in conformitate cu prevederile art. 3 alin.(2)1 din O.G. nr. 13/2011.

12.2 – (1)În cazul în care achizitorul nu onorează facturile în termenul convenit la art. 11.4, atunci acesta are obligaţia de a plăti, ca penalităţi, o sumă echivalentă cu 0,1% din plata neefectuată pentru fiecare zi de intarziere.

(2) – In cazul aparitiei unor motive neimputabile achizitorului din care rezulta imposibilitatea obiectiva de a onora facturile in termenul prevazut la art. 11.4, acesta va notifica executantului situatia intervenita, partile avand posibilitatea de a incheia un act aditional prin care sa prelungeasca perioada de 30 de zile.

12.3 - Achizitorul îşi rezervă dreptul de a renunţa oricând la contract, printr-o notificare scrisă adresată prestatorului fără nici o compensaţie, dacă acesta din urmă dă faliment, cu condiţia că această renunţare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract executată pâna la data denunţării unilaterale a contractului.

12.4 *- Pact comisoriu*

(1) In caz de neexecutare, executare necorespunzatoare a obligatiilor contractuale principale (art.9) de catre prestator, precum si al intarzierii in indeplinirea obligatiilor o perioada mai mare de 10 zile de la data scadentei, achizitorul are dreptul de a considera contractul reziliat de plin drept, fara interventia instantei de judecata. Rezilierea opereaza de drept dupa expirarea perioadei de remediere a incalcarii contractuale, notificata de catre achizitor prestatorului si numai daca prestatorul nu a remediat respectiva incalcare inauntrul termenului indicat in notificare.

(2) In cazurile de neexecutare, executare necorespunzatoare ori intarziere in indeplinirea obligatiilor o perioada mai mare de 10 zile, prestatorul datoreaza daune compensatorii, care se determina astfel:

- pentru neexecutarea totala a obligatiilor asumate si/sau care ii revin, prestatorul are obligatia de a plati achizitorului, cu titlu de daune compensatorii, o suma in cuantum de 15% din pretul total, fara TVA, al contractului;

- in cazul in care executarea este numai partiala si este corespunzatoare, daunele reprezinta 15% din valoarea serviciilor neprestate la care se adauga, daca este cazul, si penalitati de intarziere calculate de la data scadentei obligatiei neindeplinite pana la data la care a intervenit rezilierea. Daca nu se poate stabili proportia serviciilor neprestate, prestatorul datoreaza achizitorului daune compensatorii in cuantum de 10% din pretul total, fara TVA, al contractului;

- in cazul in care executarea este partiala si, totodata, necorespunzatoare, prestatorul datoreaza achizitorului, cu titlu de daune compensatorii, o suma in cuantum de 15% din valoarea totala, fara TVA, a contractului, la care se adauga, daca este cazul, si penalitati de intarziere calculate de la data scadentei obligatiei neindeplinite pana la data la care a intervenit rezilierea.

12.5 *- Pact comisoriu*

(1) In caz de neexecutare, executare necorespunzatoare a obligatiilor contractuale principale (art.11) de catre achizitor, precum si al intarzierii in indeplinirea obligatiilor o perioada mai mare de 10 zile de la data scadentei, prestatorul are dreptul de a considera contractul desfiintat de plin drept, fara interventia instantei de judecata. Rezilierea opereaza de drept dupa expirarea perioadei de remediere a incalcarii contractuale, notificata de catre prestator achizitorului si numai daca achizitorul nu a remediat respectiva incalcare inauntrul termenului indicat in notificare ori, desi respectiva remediere s-a produs, aceasta nu mai poate asigura indeplinirea obiectului contractului.

(2) In caz de reziliere a contractului, achizitorul datoreaza prestatorului, cu titlu de daune compensatorii o suma egala cu 15% din valoarea contractului, fara TVA.

12.6 - Daunele prevazute la art.12.1 si art.12.4 se vor scadea, in principal, din obligatiile de plata scadente pe care achizitorul le are fata de prestator si/sau vor fi acoperite prin executarea garantiei de buna executie (daca acestea nu sunt indestulatoare, pentru acoperirea prejudiciului achizitorul va actiona conform art. 25).

***Clauze specifice***

***13. Garanţia de bună execuţie a contractului***

13.1 - (1) Prestatorul se obligă să constituie garanţia de bună execuţie a contractului în cuantum de 10% din valoarea, fara TVA, a contractului, pentru perioada de derulare a contractului.

(2) Garantia de buna executie se constituie de catre Prestator in scopul asigurarii Achizitorului de indeplinirea cantitativa, calitativa si in perioada convenita a contractului.

(3) - Garantia astfel constituita este destinata acoperirii eventualelor prejudicii suferite de Achizitor in executarea prezentului contract precum si in cazul prejudiciilor produse in realizarea obiectului contractului, din vina Prestatorului, ori in alte situatii prevazute de lege. In cazul in care prejudiciul produs Achizitorului este mai mare decat cuantumul garantiei de buna executie, prestatorul este obligat sa-l despagubesca pe Achizitor integral si intocmai.

(4) Modul de constituire a garantiei de buna executie: in termen de 5 zile lucratoare de la data semnarii contractului, intr-una dintre formele prevazute la art.154 din Legea nr. 98/2016 privind achiziţiile publice, cu modificarile si completarile ulterioare.

Acest termen poate fi prelungit la solicitarea justificată a contractantului, fără a depăşi 15 zile de la data semnării contractului de achiziţie publică/contractului subsecvent.

(5) Garanţia de bună execuţie trebuie să fie irevocabilă, necondiţionată şi se constituie prin:

a) virament bancar;

b) instrumente de garantare emise în condiţiile legii astfel:

(i) scrisori de garanţie emise de instituţii de credit bancare din România sau din alt stat;

(ii) scrisori de garanţie emise de instituţii financiare nebancare din România sau din alt stat pentru achiziţiile de lucrări a căror valoare estimată este mai mică sau egală cu 40.000.000 lei fără TVA şi respectiv pentru achiziţiile de produse sau servicii a căror valoare estimată este mai mică sau egală cu 7.000.000 lei fără TVA;

(iii) asigurări de garanţii emise:

- fie de societăţi de asigurare care deţin autorizaţii de funcţionare emise în România sau într-un alt stat membru al Uniunii Europene şi/sau care sunt înscrise în registrele publicate pe site-ul Autorităţii de Supraveghere Financiară, după caz;

- fie de societăţi de asigurare din state terţe prin sucursale autorizate în România de către Autoritatea de Supraveghere Financiară;

c)depunerea la casierie a unor sume în numerar dacă valoarea este mai mică de 5.000 lei;

d)reţineri succesive din sumele datorate pentru facturi parţiale, în cazul garanţiei de bună execuţie; In aceasta situatie Executantul are obligatia de a deschide la unitatea Trezoreriei Statului din cadrul organului fiscal competent in administrarea acestuia, a unui cont de disponibil la dispozitia Achizitorului. Suma initiala care se depune de catre Executant in contul de disponibil astfel deschis nu trebuie sa fie mai mica de 0,5% din pretul, fara TVA, al contractului.

e)combinarea a două sau mai multe dintre modalităţile de constituire prevăzute la lit. a)-c), în cazul garanţiei de bună execuţie.

Ofertantul va specifica modalitatea de constituire pentru care opteaza, in cadrul *Declaratiei privind modul de constituire a garantiei de buna executie.*

(6) In cazul neindeplinirii obligatiei prevazute la alineatele precedente, Achizitorul are dreptul de a aplica sanctiunea instituita de art.12.4.

13.2 - Achizitorul se obligă să emită ordinul de începere a contractului numai după ce prestatorul a făcut dovada constituirii garanţiei de bună execuţie, in termenul prevazut la art. 13.1 alin. (4).

13.3 - Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă prestatorul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru prestatorului, precizând totodată obligaţiile care nu au fost respectate.

13.4 – Autoritatea contractanta are obligatia de a restituivaloarea garanţiei de bună execuţie aferente proiectului tehnic şi/sau detaliilor de execuţie, în termen de 14 zile de la data încheierii procesului-verbal de recepţie la terminarea lucrărilor executate în baza proiectului respectiv, dacă nu a ridicat până la acea dată pretenţii asupra ei, dar nu mai târziu de 3 ani de la predarea respectivelor documentaţii tehnice, în cazul în care autoritatea contractantă nu a atribuit în această perioadă contractul de lucrări în cauză.

***14. Alte responsabilităţi ale prestatorului***

14.1 - (1) Prestatorul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu propunerea sa tehnică.

(2) Prestatorul se obligă să supravegheze prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevazută în contract sau se poate deduce în mod rezonabil din contract.

(3) Prestatorul intelege ca toate drepturile de proprietate intelectuala asupra documentației de proiectare întocmite se transfera integral Autorității Contractante, odata cu plata serviciilor.

14.2 - Prestatorul este pe deplin responsabil pentru prestarea serviciilor în conformitate cu termenul de prestare convenit. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

14.3 - Prestatorul se obliga sa emita factura cel tarziu pana in cea de-a 15-a zi a lunii urmatoare celei in care s-a prestat serviciul (conform art. 319 alin.16 Cod Fiscal).

***15. Alte responsabilităţi ale achizitorului***

15.1 - Achizitorul se obligă să pună la dispoziţia prestatorului orice facilităţi şi/sau informaţii pe care acesta le solicita şi pe care le considera necesare îndeplinirii contractului.

***16. Recepţie şi verificări***

16.1– Achizitorul prin reprezentantii sai imputerniciti, are dreptul de a verifica modul de prestare a serviciilor pentru a stabili conformitatea lor cu specificatiile tehnice si prevederile din propunerea tehnică şi din Caietul de sarcini.

***17. Începere, finalizare, întârzieri, sistare***

17.1 - (1) Prestatorul are obligaţia de a începe prestarea serviciilor în timpul cel mai scurt posibil de la primirea ordinului de începere a contractului.

(2) În cazul în care prestatorul suferă întârzieri şi/sau suportă costuri suplimentare, datorate în exclusivitate achizitorului, părţile vor stabili de comun acord:

a) prelungirea perioadei de prestare a serviciului; şi

b) totalul cheltuielilor aferente, dacă este cazul, care se vor adăuga la preţul contractului.

17.2 - (1) Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită în graficul de prestare, trebuie finalizate în termenul convenit de părţi, termen care se calculează de la data începerii prestării serviciilor.

(2) În cazul în care:

i) orice motive de întârziere, ce nu se datorează prestatorului, sau

ii) alte circumstanţe neobişnuite susceptibile de a surveni, altfel decât prin încălcarea

contractului de către prestator, îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare şi vor semna un act adiţional.

17.3 - Dacă pe parcursul îndeplinirii contractului prestatorul nu respectă graficul de prestare, acesta are obligaţia de a notifica acest lucru, în timp util, achizitorului. Modificarea datei/perioadelor de prestare asumate în graficul de prestare se face cu acordul părţilor, prin act adiţional.

17.4 - În afara cazului în care achizitorul este de acord cu o prelungire a termenului de prestare, orice întârziere în îndeplinirea contractului dă dreptul achizitorului de a solicita penalităţi prestatorului.

***18. Ajustarea preţului contractului***

18.1 - Pentru serviciile prestate, plăţile datorate de achizitor prestatorului sunt tarifele declarate în propunerea financiară, anexă la contract. Tarifele unitare incluse in oferta vor rămâne nemodificate pe toata durata contractului.

18.2 - Pretul contractului nu se ajusteaza, cu urmatoarele exceptii:

(1) - In conditiile prevazute de dispozitiile art. 221 alin.(1), lit. e) din Legea nr. 98 privind achizitiile publice cu modificarile si completarile ulterioare, coroborat cu prevederile art.164, alin.(4), din H.G. nr. 395/2016 cu modificarile si completarile ulterioare, ajustarea preţului, fără a fi îndeplinite condiţiile prevăzute la art. 221 alin. (2) şi (3) din Lege, este aplicabilă direct în cazul în care au loc modificări legislative sau au fost emise de către autorităţile locale acte administrative care au ca obiect instituirea, modificarea sau renunţarea la anumite taxe/impozite locale, al căror efect se reflectă în creşterea/diminuarea costurilor pe baza cărora s-a fundamentat preţul contractului.

***19. Amendamente***

19.1 - Părţile contractante au dreptul, pe durata derulării contractului, de a conveni modificarea clauzelor contractuale, prin act adiţional, numai cu respectarea dispozitiilor art.221 din Legea nr.98/2016 privind achizitiile publice, cu modificarile si completarile ulterioare.

19.2 – Părţile contractante convin ca Documentatiile elaborate sa fie proprietatea exclusivă a Autoritatii Contractante, neputand fi utilizate de catre Prestator.

***21. Subcontractanţi***

21.1 - Prestatorul are obligaţia, în cazul în care subcontractează părţi din contract, de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.

21.2 - (1) Prestatorul are obligaţia de a prezenta la încheierea contractului toate contractele încheiate cu subcontractanţii desemnaţi.

(2) Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

21.3 - (1) Prestatorul este pe deplin răspunzător faţă de achizitor de modul în care îndeplineşte contractul.

(2) Subcontractantul este pe deplin răspunzător faţă de prestator de modul în care îşi îndeplineşte partea sa din contract.

(3)Prestatorulare dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

21.4 - Prestatorul poate schimba oricare subcontractant numai dacă acesta nu şi-a îndeplinit partea sa din contract. Schimbarea subcontractantului nu va schimba preţul contractului şi va fi notificată achizitorului.

21.5 - Prestatorul are dreptul de a implica noi subcontractanti, pe durata executarii contractului, cu conditia ca nominalizarea acestora sa nu reprezinte o modificare substantiala a contractului, in conditiile art. 221 din Legea nr. 98/2016, cu modificarile prevazute in H.G. nr. 107/2017 si cele prevazute in O.U.G. nr. 45/2018.

21.6 - Pe parcursul derularii contractului, prestatorul are dreptul de a inlocui subcontractantii, ***cu acordul autoritatii contractante***, in urmatoarele situatii:

a) inlocuirea subcontractantilor nominalizati in oferta si ale caror activitati au fost indicate in oferta ca fiind realizate de subcontractanti;

b) declararea unor noi subcontractanti ulterior semnarii contractului de achizitie publica in conditiile in care serviciile ce urmeaza a fi subcontractate au fost prevazute in oferta fara a se indica initial optiunea subcontractarii acestora;

c) renuntarea/retragera subcontractantilor din contractul de achizitie publica.

21.7Noii subcontractanti au obligatia de prezenta o declaratie pe proprie raspundere prin care isi asuma respectarea prevederilor caietului de sarcini si a propunerii tehnice depuse de catre contractant la oferta, aferenta activitatii supuse subcontractarii.

21.8Autoritatea contractanta are obligatia de a solicita prezentarea contractelor incheiate intre prestator si subcontractantii declarati ulterior, care sa contina obligatoriu, cel putin urmatoarele:

a) activitatile ce urmeaza a fi subcontractate;

b) numele, datele de contact, reprezentantii legali ai noilor subcontractanti;

c) valoarea aferenta prestatiilor noilor subcontractanti.

21.9Contractele prezentate conform punctului 21.7 vor fi in concordanta cu oferta si vor fi anexa la prezentul contract.

21.10Autoritatea contractanta va efectua plati direct catre subcontractant/ subcontractantii care isi exprima optiunea in acest sens, printr-o instiintare, doar atunci cand prestatia acestora este confirmata prin documente agreate de toate cele trei parti, respectiv autoritatea contractanta, prestator si subcontracatant, sau de autoritatea contractanta si subcontractant atunci cand, in mod nejustificat, prestatorul blocheaza confirmarea obligatiilor asumate de subcontractant.

21.11 Subcontractantul/subcontractantii isi exprima optiunea de a fi platit/platiti direct de catre autoritatea contractanta, la momentul incheierii contractului de achizitie publica, sau la momentul introducerii acestora in contractul de achizitie publica.

21.12 Dispozitiile prevazute la art. 21.9 si art. 21.10, nu diminueaza raspunderea prestatorului in ceea ce priveste modul de indeplinire a prezentului contract de achizitie publica.

***22. Cesiunea***

22.1- Oricare dintre partile contractante are dreptul de a cesiona creantele nascute din prezentul contract, dar numai dupa primirea acordului scris al celeilalte parti, obligatiile nascute din prezentul contract ramanand in sarcina partilor astfel cum acestea au fost reglementate prin contract.

***23. Forţa majoră***

23.1 - Forţa majoră este constatată de o autoritate competentă.

23.2 - Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

23.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

23.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

23.5- Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de drept a prezentului contract, fără ca vreuna din părţi să poată pretindă celeilalte daune-interese.

**24. *Incetarea contractului***

24.1 Contractul inceteaza de drept:

a) prin implinirea duratei pentru care a fost incheiat,conform art.7;

b) in cazul falimentului prestatorului, conform art.12.3;

c) in caz de forta majora conform art.23.5;

d) in caz de reziliere a contractului, in situatiile si conditiile prevazute in acesta.

24.2. Fără a aduce atingere dispoziţiilor dreptului comun privind încetarea contractului sau dreptului achizitorului de a solicita constatarea nulităţii absolute acestuia în conformitate cu dispoziţiile dreptului comun, achizitorul are dreptul de a denunţa unilateral contractul în perioada de valabilitate a acestuia în una dintre următoarele situaţii:

a) Prestatorul se află, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit legislației achizițiilor publice;

b) Contractul nu ar fi trebuit să fie atribuit Prestatorului având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene;

c) În cazul modificării contractului în alte condiţii decât cele prevăzute de prevederile legale în vigoare.

***25. Soluţionarea litigiilor***

25.1 - Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

25.2 - Dacă, după 15 zile de la începerea acestor tratative neoficiale, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze, de către instanţele judecatoreşti de la sediul autoritatii contractante.

***26. Limba care guvernează contractul***

26.1 - Limba care guvernează contractul este limba română.

***27. Comunicări***

27.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii, cât şi în momentul primirii.

27.2 - Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

***28. Legea aplicabilă contractului***

28.1 - Contractul va fi interpretat conform legilor din România.

Părţile au înteles să încheie azi .......................... prezentul contract în 2 (două) exemplare, câte unul pentru fiecare parte.

**ACHIZITOR, PRESTATOR,**

**MUNICIPIUL PLOIESTI**